टेनिस एगो रैकेट के खेल हवे जे या त एकही बिरोधी के खिलाफ अकेल खेलल जाला (एकल), या फिर दू-दू गो खिलाड़ी के दू गो टीम के बीच (डबल)। हर खिलाड़ी एगो टेनिस रैकेट के इस्तेमाल करे ला जे डोरी भा तार के जालीदार बिनाई वाला होखे ला आ एकरा से खोखला रबर के गेना के मार के नेट के ओह पार बिरोधी के कोर्ट में भेजल जाला। खेल के उद्देश्य गेना के अइसन पैंतराबाजी से मारल होला कि प्रतिद्वंद्वी वैध रिटर्न खेले में सक्षम ना होखे। जे खिलाड़ी गेंद के वैध रूप से वापस ना कर पावेला ओकरा प्वाइंट ना मिलेला जबकि उल्टा खिलाड़ी के प्वाइंट मिले जाला।